
МИНИСТЕРСТВО НА ВЪТРЕШНИТЕ РАБОТИ
ЗАПОВЕД

   № 8121 К - 14581/31.08.2026 г.
ОТНОСНО: Обявяване на конкурс за преминаване в по-висока по вид длъжност на държавни  служители в МВР

На основание чл. 163, ал. 1 от Закона за Министерството на вътрешните работи и Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи,

ОБЯВЯВАМ:
I. Конкурс за преминаване в ръководна длъжност в Академията на МВР, както следва:

ФАКУЛТЕТ „ПОЖАРНА БЕЗОПАСНОСТ И ЗАЩИТА НА НАСЕЛЕНИЕТО“
Катедра “Управление на безопасността и превенция”

- Ръководител на катедра - 1 (една) вакантна длъжност.
ІІ. ИЗИСКВАНИЯ към кандидатите за участие в конкурса:
1. Да са държавни служители в МВР по чл. 142, ал. 1, т. 1 или ал. 3 от Закона за МВР, изпълняващи служебните си задължения на изпълнителски длъжности;

2. Да имат придобита образователна и научна степен на висшето образование „доктор” по смисъла чл. 42, ал. 1, т. 3 от Закона за висшето образование;
2.1. Област на висшето образование: Технически науки; 

2.2. Професионално направление: Машинно инженерство; Електротехника, електроника и автоматика; Комуникационна и компютърна техника; Енергетика; Материали и материалознание; Архитектура, строителство и геодезия; Металургия; Химични технологии; Биотехнологии; Общо инженерство;
3. Към крайната дата за подаване на заявленията за участие в конкурса да имат не по-малко от 6 (шест) години на длъжности за държавен служител в МВР, от които не по-малко от 3 (три) години на изпълнителски длъжности;

4. Да бъдат хабилитирани лица на длъжност в Академията на МВР или да са с призната хабилитация от Академията на МВР на академична длъжност за хабилитирано лице, която заемат в друго българско висше училище или научна организация, чуждестранно висше училище или научна организация, които са признати и акредитирани от съответните за чуждата държава компетентни органи;
5. Да отговарят на изискванията на длъжностната характеристика за длъжността;

6. Да отговарят на изискванията, определени в Класификатора на длъжностите в МВР, утвърден с МЗ № 8121з-140/24.01.2017 г.;
7. Да не са с влязла в сила заповед за налагане на дисциплинарно наказание по чл. 197, ал. 1, т. 4 или 5 от ЗМВР и срокът на действие на наказанието да не е изтекъл към крайната дата за подаване на заявленията за участие;

8. Да няма срещу тях образувано дисциплинарно производство по реда на чл. 207, ал. 1 от ЗМВР към крайната дата за подаване на заявленията за участие;

9. Да не са временно отстранени от длъжност.
III. Необходими документи и срок на подаването им:

1. В 14-дневен срок, считано от деня, следващ датата на публикуване на заповедта в електронната страница на дирекция „Човешки ресурси“ - МВР, всеки кандидат подава заявление за участие в конкурса до председателя на конкурсната комисия и прилага следните документи:

1.1. Нотариално заверено копие на диплома за придобита образователна и научна степен „доктор” или присъдена научна степен „доктор на науките“ (при издадена диплома от чуждестранно учебно заведение - посочва се номерът, под който документът е регистриран в Националния център за информация и документация);
1.2. Кадрова справка за професионалния стаж и заеманите длъжности в МВР, включваща получени отличия и награди, наложени дисциплинарни наказания, индивидуалните оценки по реда на наредбата по чл. 178, ал. 2 от ЗМВР за последните два отчетни периода, както и за обстоятелствата по чл. 6, ал. 3, т. 2 и 3 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи, изготвена от съответното звено „Човешки ресурси” по месторабота;

1.3. Копие на документ за извършена предварителна проверка за установяване на принадлежност към органите по член 1 от ЗДРДОПБГДСРСБНА или писмено съгласие за извършването й (не се отнася за родените след 16.07.1973 г.);

1.4. Други документи (удостоверения, сертификати), съобразно обявените изисквания на конкурса.

2. Заявлението по т. 1 да се регистрира в деловодството на структурното звено по месторабота и да се изпрати по служебен ред в сектор „Човешки ресурси и правно обслужване“ при Академията на МВР.

3. До участие в конкурса не се допускат кандидати, подали заявление извън срока по т. 1.
ІV. Начин за провеждане на конкурса:

1. Проверка на професионалните знания на кандидатите чрез тест в рамките на 60 минути, включващ 30 въпроса на професионална тематика, свързана с дейността на ръководителите на катедри в АМВР.
1.1. Информационни източници, които могат да използват кандидатите при подготовка за теста: 

1.1.1. Закон за МВР;

1.1.2. Закон за висшето образование;

1.1.3. Закон за развитие на академичния състав в Република България;

1.1.4. Правилник за устройството и дейността на МВР;

1.1.5. Правилник за прилагане на Закона за развитие на академичния състав в Република България;

1.1.6. Правилник за устройството и дейността на АМВР;

1.1.7. Наредба за държавните изисквания за ОКС "бакалавър", "магистър" и "професионален бакалавър"

1.1.8. Наредба № 8121з-433/16.03.2017 г. за професионалното обучение на служителите от МВР;

1.1.9. Правилник за атестиране на академичния състав на АМВР;

1.1.10. Правилник за организацията на учебната дейност в АМВР;

1.1.11. Правилник за редакционно-издателската дейност в АМВР;

1.1.12. Правилник за организацията и управлението на научноизследователската дейност в АМВР;

1.1.13. Наръчник по качеството на АМВР.

1.2. Начин на оценяване - съгласно чл. 23, ал. 6 от Наредба № 8121з-406/14.04.2015 г., резултатите от теста на професионална тематика се преобразуват в оценка в цяло число по петстепенна скала с най-ниска оценка 2 и най-висока 6, като за всеки верен отговор се дава по 1 точка, както следва:

- при получени от 28 до 30 точки - оценка 6;

- при получени от 25 до 27 точки - оценка 5;

- при получени от 20 до 24 точки - оценка 4;

- при получени от 15 до 19 точки - оценка 3;

- при получени по-малко от 15 точки - оценка 2;
1.3. Определям елиминаторен праг при проверка на професионалните знания на кандидатите - окончателна оценка не по-ниска от 4,00 (четири);

1.4. Кандидати, получили оценка на професионалните си знания по-ниска от определения елиминаторен праг, отпадат от по-нататъшно участие в конкурса.
2. Структурирано интервю - съгласно Методика за провеждане на структурирано интервю (Приложение № 2 към чл. 17, ал. 6 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР);

2.1. Начин на оценяване - съгласно т. 3 от Методиката за провеждане и оценка на структурирано интервю;
2.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.

3. Крайна оценка - сбор от оценката от проверката на професионалните знания на кандидатите и оценката от структурираното интервю.

V. Срок за провеждане на конкурса - до 3 (три) месеца от деня,  следващ датата на обявяване на заповедта в електронната страница на дирекция „Човешки ресурси“ - МВР.

VІ. Определям състав на конкурсната комисия:
…………………………………………………………………………………
VІІ. Обжалване на конкурса - по реда на чл. 163а от ЗМВР.

VІІІ. Председателят на конкурсната комисия да създаде организация за провеждане и приключване в срок на конкурсната процедура.
ІХ. Заповедта да се публикува в електронната страница на дирекция „Човешки ресурси“ - МВР в интернет и интранет и се изпрати на структурите по чл. 37 от Закона за МВР за сведение, изпълнение и обявяване на общодостъпни места в структурите.


МИНИСТЪР:           /п/
                              Иван Демерджиев

